Diari Oficial de la Generalitat Valenciana


Sumari del DOGV 8107, del 17-08-2017 (2017/6831)

RESOLUCIÓ de 6 de juliol de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 114/16-AIA Sant Vicent del Raspeig.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8107

Data del DOGV
:   17-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6831


Data del document
:   06-07-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 6 de juliol de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 114/16-AIA Sant Vicent del Raspeig. [2017/6831]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 114/16-AIA Sant Vicent del Raspeig.  
  
«Declaració d'impacte ambiental  
Expedient: 114/3553-YCX.  
Títol: Ampliació de llicència ambiental de CAT de VFVU a venda de vehicles, emmagatzematge de VFVU descontaminats, emmagatzematge de residus perillosos i valorització de residus no perillosos i RAEE.  
Promotor: Eco Recuperaciones Recor, SL.  
Autoritat substantiva: Ajuntament de Sant Vicent del Raspeig.  
Localització: c/ Fusteria, núm. 28-30, polígon industrial Canastell, del terme municipal de Sant Vicent del Raspeig (Alacant).  
  
Antecedents  
S'assigna a la instal·lació el número d'identificació mitjà ambiental (NIMA) 2431577828.  
La mercantil Eco Recuperaciones Recor, SL, està autoritzada per a:  
- Descontaminació de vehicles fora d'ús amb núm. 135/CAT/VFU/CV.  
La mercantil disposa a més de:  
- Declaració d'impacte ambiental favorable amb condicionants, amb data 16 de setembre de 2014, exp. 96/7416-URR «centre de tractament de vehicles fora d'ús».  
  
Descripció del projecte  
L'objecte del present projecte és la sol·licitud d'ampliació de llicència ambiental, d'acord amb la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, per a una activitat que actualment es dedica a centre de tractament de vehicles fora d'ús, ubicada en el carrer Fusteria, núm. 28, ampliant l'activitat a emmagatzematge de VFVU descontaminats, venda de vehicles, emmagatzematge de residus perillosos i valorització de residus no perillosos i RAEE, amb augment de superfície, ara l'emplaçament és el carrer Fusteria, 28-30.  
  
L'emplaçament proposat es troba en parcel·la exclusiva i subjecta al règim urbanístic de sòl urbà, ordenança industrial normal i segons el certificat municipal l'activitat és compatible amb el vigent pla general municipal d'ordenació urbana. El certificat emés fa referència a l'emmagatzematge de vehicles descontaminats i venda al menor de vehicles usats.  
L'activitat objecte de l'ampliació s'ubicarà en una parcel·la descoberta, adossada a la nau (actualment es realitza la descontaminació de vehicles) i tancada perimetralment mitjançant tancament de malla metàl·lica complementada amb malla ombrejadora de polietilé d'alta densitat en color verd.  
El total de les instal·lacions tindrà una superfície de 2.554,24 m², distribuïts en les zones següents:  
Nou recinte a l'aire lliure 2.000,00 m².  
Nau existent 434,74 m².  
Pati nau existent 119,50 m².  
La capacitat estimada d'emmagatzematge en tones és:  
Residus no perillosos 41,1.  
Residus perillosos 12,1.  
RAEE no perillosos 1,1.  
RAEE perillosos 1,1.  
L'ampliació consisteix en:  
1. Adaptació d'un nou recinte a l'aire lliure adjacent a la nau existent, amb una superfície total de 2.000 m², sense edificació, que disposarà de les zones següents:  
- Admissió i pesada mitjançant bàscula de camions, amb una superfície de 48 m².  
- Emmagatzematge de VFVU descontaminats (procedeixen del CAT autoritzat), amb una capacitat de 16 VFVU emmagatzemats com a màxim a dues alçàries, es destina una superfície de 100 m².  
- Emmagatzematge de residus no perillosos de paper/cartó, arreplegats en dos contenidors metàl·lics de 30 m³ de capacitat, que seran retirats per camió portacontenidors i reemplaçats periòdicament, amb una superfície de 25 m².  
- Emmagatzematge de pneumàtics usats en contenidor metàl·lic, utilitzant una superfície de 8 m².  
- Classificació i emmagatzematge de residus metàl·lics no perillosos de grans mides (excloent-ne RAEE), la seua arreplega serà a granel, contenidor o contenidor flexible, separats en funció de la seua naturalesa fèrrica o no fèrrica (en aquesta zona no es duran a terme operacions de desmuntatge, ja que hi haurà una zona especifica per a això a l'interior de la nau), en una superfície de 175,89 m².  
- Venda de vehicles, estarà separada de les altres zones existents en el nou recinte per mitjà d'una tanca de protecció, la procedència dels vehicles serà independent del CAT, funcionarà com a activitat de «compravenda», si bé aquells vehicles que acaben per no tindre eixida poden gestionar-se com a residu pel CAT ja existent, en una superfície de 576,10 m².  
Aquesta ampliació comptarà amb paviment a base de solera d'asfalt i connexió a la xarxa d'arreplega i tractament d'aigües pluvials.  
2. Es redistribuirà la nau existent, dedicada a CAT de VFVU, que constarà de les zones següents:  
- Control i atenció al públic, es realitzarà un nou despatx en planta baixa.  
- Admissió i pesada mitjançant bàscula (per a xicotets formats).  
- Emmagatzematge de RAEE.  
- Emmagatzematge de residus metàl·lics no perillosos de dimensió reduïda, en contenidor flexible o bidó, separats en funció de la seua composició metàl·lica, excloent RAEE.  
- Emmagatzematge de bateries usades, s'arreplegaran en caixons homologats de polietilé d'alta densitat, la solera serà de formigó armat impermeabilitzat i resistent a l'atac de residus líquids perillosos, així com una presa d'aigua per a llavar-se els ulls en cas d'emergència per esguitada d'àcid.  
  
Descripció del procés productiu  
Les operacions de gestió de residus no perillosos i residus perillosos, inclusivament RAEE, són:  
1. En el cas de residus no perillosos es procedirà a l'admissió, pesada, control, registre, classificació, desmuntatge si pertoca, arreplega temporal i retirada per gestor autoritzat. El procés consistirà a separar les fraccions metàl·liques amb valor econòmic de la resta, el seu desmuntatge es realitzarà a cobert, es procedirà l'emmagatzematge segons la seua dimensió i composició, per a facilitar la venda.  
2. Quant als residus perillosos es procedirà a l'admissió, pesada, control, registre, emmagatzematge temporal i retirada de residus perillosos per gestor autoritzat.  
  
Adequació de la parcel·la segons projecte  
Es tracta de condicionar la parcel·la annexa a la nau per al desenvolupament de les operacions de l'ampliació sol·licitada.  
L'activitat disposa de subministrament elèctric, abastiment d'aigua potable i connexions de sanejament per connexió a les infraestructures del polígon.  
La zona descoberta comptara amb paviment a base de solera d'asfalt, així com sistema d'arreplega i tractament d'aigües pluvials mitjançant separador d'hidrocarburs abans del seu abocament a la xarxa de sanejament.  
Les zones que es condicionaran en la nau existent, així com tota la nau, comptarà amb paviment a base de solera de formigó armat de com a mínim 15 cm de grossària.  
La zona destinada a l'emmagatzematge de RAEE, estarà a cobert, comptara amb paviment realitzat en solera de formigó armat impermeabilitzat i resistent a l'atac de líquids perillosos. Comptarà amb sistema d'arreplega de vessaments i abocaments accidentals per gravetat fins a canaleta estanca.  
  
Tipologia de residus admesos  
La codificació dels residus per als quals se sol·licita la corresponent autorització administrativa d'emmagatzematge temporal, segons la Decisió de la Comissió de 18 de desembre de 2014, per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, són els següents:  
Residus no perillosos.  
030308 Residus procedents de la classificació de paper i cartó destinats al reciclatge.  
120101 Llimadures i borumballes de metalls ferris.  
120102 Pols i partícules de metalls ferris.  
120103 Llimadures i borumballes de metalls no ferris.  
120104 Pols i partícules de metalls no ferris.  
150101 Envasos de paper i cartó.  
150104 Envasos metàl·lics.  
160117 Metalls ferrosos.  
160118 Metalls no ferrosos.  
160801 Catalitzadors usats que contenen or, plata, reni, rodi, pal·ladi, iridi o platí (excepte el codi 160807).  
170401 Coure, bronze, llautó.  
170402 Alumini.  
170403 Plom.  
170404 Zinc.  
170405 Ferro i acer  
170406 Estany.  
170407 Metalls mesclats.  
170411 Cables diferents dels especificats en el codi 17 04 10.  
191001 Residus de ferro i acer.  
191002 Residus no ferris.  
191201 Paper i cartó.  
191202 Metalls ferris.  
191203 Metalls no ferris.  
200101 Paper i cartó.  
200140 Metalls.  
Residus d'aparells elèctrics i electrònics.  
160214 Equips rebutjats diferents dels especificats en els codis 160209 a 160213.  
200136 Equips elèctrics i electrònics rebutjats diferents dels especificats en els codis 200121, 200123 i 200135.  
Els components resultants de la dita valoració es gestionaran com a residus metàl·lics no perillosos.  
Residus perillosos.  
130205\* Olis minerals de motor, de transmissió mecànica i lubricants.  
130206\* Olis sintètics de motor, de transmissió mecànica i lubricants.  
130208\* Altres olis de motor de transmissió mecànica i lubricants.  
  
150110\* Envasos que contenen restes de substàncies perilloses o estan contaminats per elles.  
150202\* Absorbents, materials de filtració (inclosos els filtres d'oli no especificats en una altra categoria), draps de neteja i robes protectores contaminats per substàncies perilloses.  
160107\* Filtres d'oli.  
160113\* Líquid de frens.  
160114\* Anticongelants que contenen substàncies perilloses.  
160121\* Components perillosos diferents dels especificats en els codis 160107 a 160111, 160113 i 160114.  
160601\* Bateries de plom.  
160708\* Residus que contenen hidrocarburs.  
Residus d'aparells elèctrics i electrònics.  
160211\* Equips rebutjats que contenen clorofluorocarburs, HCFC, HFC (origen industrial).  
160213\* Equips rebutjats que contenen components perillosos diferents dels especificats en els codis 160209 a 160212.  
200123\* Equips rebutjats que contenen clorofluorocarburs (origen urbà).  
200135\* Equips elèctrics i electrònics rebutjats, diferents dels especificats en els codis 200121 i 200123, que contenen components perillosos.  
Els residus gestionats seran retirats per gestors autoritzats.  
  
Tramitació administrativa  
Amb data 11 de novembre de 2015, va tindre entrada en el Servei d'Impacte Ambiental documentació de la mercantil Eco Recuperaciones Recor, SL, l'activitat actual de la qual està dedicada a centre de tractament de vehicles fora d'ús, ubicada al c/ Fusteria, núm. 28, el promotor va consultar sobre la necessitat de tramitar un nou procediment d'avaluació d'impacte ambiental per a l'ampliació de llicència ambiental de centre de tractament de vehicles al final de la seua vida útil, aquesta ampliació consistia en l'addició d'una parcel·la contigua per a l'emmagatzematge de vehicles descontaminats de 2.000 m², 330,22 m² es destinen a la venda de vehicles i 1.669,78 m² a emmagatzematge de vehicles descontaminats, l'emplaçament de l'ampliació de l'activitat passaria a ser c/ Fusteria, núm. 28-30, polígon industrial Canastell, del terme municipal de Sant Vicent del Raspeig.  
El 15 de desembre de 2015, s'emet un informe respecte a la consulta formulada pel promotor en què s'indica que l'activitat proposada constitueix un dels supòsits pel qual resulta preceptiu sotmetre al projecte al procediment d'avaluació d'impacte ambiental simplificada.  
  
No obstant això, vista la documentació remesa posteriorment procedeix realitzar una avaluació d'impacte ambiental ordinària, en trobar-se el projecte inclòs en l'annex I del Decret 162/1990, de 15 d'octubre, del Consell de la Generalitat Valenciana.  
Amb data 29 de setembre de 2016, l'Ajuntament de Sant Vicent del Raspeig remet expedient de sol·licitud de llicència ambiental per a l'activitat «Ampliació de llicència ambiental de CAT de VFVU a venda de vehicles, emmagatzematge de VFVU descontaminats, emmagatzematge de residus perillosos i valorització de residus no perillosos i RAEE», a fi d'obtindre la preceptiva declaració d'impacte ambiental, en compliment del que disposa l'article 57, de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana.  
El dit expedient consta de: projecte tècnic d'ampliació de llicència ambiental, estudi d'impacte ambiental, certificat de compatibilitat urbanística i certificat d'informació pública.  
El tràmit d'informació pública de l'estudi d'impacte ambiental es va dur a terme mitjançant la inserció del corresponent anunci en el BOP número 73, amb data 20 d'abril de 2016, sense haver-se presentat al·legacions.  
  
Consideracions ambientals  
Les principals afeccions associades a l'activitat seran les següents:  
  
Quant a la producció de sorolls.  
Les principals fonts de soroll són:  
- Operacions de càrrega/descàrrega de metalls.  
- Vehicles de transport.  
L'activitat funcionarà en horari diürn.  
El projecte d'ampliació de llicència ambiental presentat indica que no és necessària la realització d'un estudi acústic pel fet que l'activitat es realitza a l'aire lliure (dins de la parcel·la en polígon industrial) i que no es produeix un soroll superior al trànsit rodat dels vehicles existents en la zona.  
Es considera que en realitzar-se l'activitat en zona descoberta el soroll efectuat per la càrrega i descàrrega de material (focus de soroll en espai obert), s'acumula al produït pel trànsit rodat, per tant s'han d'efectuar els mesuraments corresponents i comprovar que realment els valors mesurats es troben dins dels límits establits en la normativa vigent en matèria de sorolls.  
Quant a la possible afecció al sòl i aigua.  
Els impactes que l'activitat pot produir en el sòl es deuen a la zona d'emmagatzematge de metalls i vehicles descontaminats, ja que poden vindre impregnats de substàncies perilloses. Com a mesura preventiva per a evitar aquests efectes l'establiment proposa:  
Per als residus produïts després d'una fuga, vessament o un abocament accidental, s'aplicarà una quantitat suficient de material absorbent sobre el vessament, posteriorment seran depositats en contenidor independent i convenientment identificat, de manera que no es puguen mesclar amb un altre tipus de residus, i s'ubicaran en la zona d'emmagatzematge de residus perillosos de la instal·lació (interior).  
Els residus procedents d'operacions de manteniment, reparació o neteja d'instal·lacions o vehicles seran arreplegats i gestionats d'acord amb la seua naturalesa per empresa autoritzada.  
El programa de vigilància ambiental, proposa les inspeccions següents:  
Inspecció del paviment: setmanal.  
Inspecció de recipients d'emmagatzematge de RP: mensual.  
Inspecció de sistemes d'arreplega de vessaments: mensual.  
Inspecció de sistema de tractament d'aigües pluvials: semestral.  
  
Consideracions jurídiques  
1. El projecte examinat constitueix, segons el que preveu l'apartat 6.c.2., annex I, del Decret 162/1990, de 15 d'octubre, del Consell de la Generalitat, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del seu reglament.  
2. En l'expedient s'han observat els tràmits previstos en la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat d'ampliació de llicència ambiental de CAT de VFVU a venda de vehicles, emmagatzematge de VFVU descontaminats, emmagatzematge de residus perillosos i valorització de residus no perillosos i RAEE, promoguda per Eco Recuperaciones Recor, SL, ubicada al c/ Fusteria, núm. 28-30, polígon industrial Canastell, del terme municipal de Sant Vicent del Raspeig (Alacant), sempre que es desenvolupe d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
  
1. Es fa extensiu al projecte d'ampliació de llicència ambiental tots i cada un dels condicionants inclosos en la declaració d'impacte ambiental formulada amb data 16 de setembre de 2014, exp. 96/0492-SYZ «Centre de tractament de vehicles fora d'ús».  
2. Els residus admesos en l'activitat seran els que figuren en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
3. El sistema d'arreplega de vessaments i abocaments accidentals per gravetat fins a canaleta estanca, es mantindrà neta i el depòsit inferior es buidarà amb una freqüència suficient per a garantir que no es produiran sobreeiximents.  
4. Quant als residus emmagatzemats en contenidors metàl·lics l'exterior i susceptibles de ser arrossegats pel vent (paper), els contenidors han de disposar de tapa o ser coberts amb lones, i així evitar la remoció d'aquests materials.  
5. L'emmagatzematge dels vehicles fora d'ús en la zona no coberta i tancada, es realitzarà (si es fa ús d'estanteries per a això), sense sobrepassar l'alçària de tancament, i igualment amb els metalls emmagatzemats a granel, tenint en compte que s'hauran de retirar periòdicament abans de superar la capacitat d'arreplega.  
6. Es portarà un registre documental del programa de vigilància ambiental que permeta comprovar el seguiment i el compliment de les mesures protectores i correctores ambientals proposades en l'estudi d'impacte ambiental presentat. S'inclourà un control documental de la recepció i entrega dels residus, així com la seua quantitat, naturalesa i codi d'identificació, a més de la documentació acreditativa relativa a accidents, fugues o vessaments, la seua arreplega i gestió posterior. La documentació del programa de vigilància ambiental estarà a disposició de les autoritats competents.  
7. A la posada en marxa de l'activitat i almenys cada 5 anys, el titular haurà de dur a terme un control de les emissions acústiques i dels nivells de recepció en l'entorn mitjançant la realització d'auditories acústiques. Aquestes es realitzaran amb l'activitat en funcionament i per un organisme de control autoritzat, els resultats es faran constar en un llibre de control que estarà a disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents.  
8. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que contra la present resolució, per ser un acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'avaluació ambiental.  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013.  
  
València, 6 de juny de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 6 de juliol de 2017.- El director general de Medi Natural i d'Avaluació Ambiental: Antoni Marzo i Pastor.